proxectonos/corpus_dominio_legal_administrativo_tmp huggingface dataset:
ORDE do 23 de setembro de 1996, das consellerías da Presidencia e Administración Pública e de Economía e Facenda, pola que se modifica a relación de postos de traballo da Consellería de Familia, Muller e Xuventude.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 30/09/1996

O Servicio Galego de Colocación, xestionado pola Subdirección Xeral de Colocación da Dirección Xeral de Formación e Emprego, ten como obxectivo,
en canto que axencia pública de intermediación laboral, casa-las demandas de emprego coas ofertas que se produzan no mercado laboral a través do programa informático que, de xeito obxectivo, e logo de introducción dos datos dos demandantes e oferentes, realiza o emparellamento oferta-demanda.
Esta introducción de datos realízase a través da rede de centros asociados ó Servicio Galego de Colocación, centros que teñen un horario amplo co obxecto de recibi-lo maior número posible de ofertas, debendo de ser así operativos nos horarios laborais convencionais nos que se inclúen os de sábado pola mañá.
A necesidade de dar un eficaz e axeitado soporte técnico a estes centros durante todo o tempo do seu funcionamento dentro do Servicio Galego de Colocación esixe manter operativos, en horario tamén de sábado pola mañá, os postos da Subdirección Xeral de Colocación que se recollen no anexo da presente orde.
En consecuencia, por proposta da Consellería de Familia, Muller e Xuventude, oída as organizacións sindicais presentes na mesa xeral de negociación de funcionarios e a comisión de persoal,
DISPOÑEMOS:
Artigo único.-Modifica-la relación de postos de traballo da Administración da Xunta de Galicia nos termos recollidos no anexo á presente orde.
Santiago de Compostela, 13 de setembro de 1996.
Dositeo Rodríguez RodríguezJosé A. Orza Fernández
Conselleiro da PresidenciaConselleiro de Economía
e Administración Públicae Facenda
ANEXO
No DOG nº 48, do 7 de marzo de 1996, nas páxinas 1925 e 1926 nos postos de traballo con códigos:
FA.C05.00.000.15770.010, FA.C05.00.000.15770.011,
FA.C05.00.000.15770.012, FA.C05.00.000.15770.013,
FA.C05.00.000.15770.014, FA.C05.00.000.15770.015,
FA.C05.00.003.15770.004, FA.C05.00.003.15770.005,
FA.C05.00.003.15770.006, FA.C05.00.003.15770.007,
FA.C05.00.003.15770.008, FA.C05.00.003.15770.009,
FA.C05.00.003.15770.021, FA.C05.00.003.15770.022,
FA.C05.00.003.15770.023, FA.C05.00.003.15770.024,
FA.C05.00.003.15770.027, FA.C05.00.003.15770.028,
FA.C05.00.003.15770.031, FA.C05.00.003.15770.032,
FA.C05.00.003.15770.033, FA.C05.00.003.15770.034,
Na columna de observacións debe dicir «Réxime quendas incluíndo sábados pola mañá.».
5972
ORDE do 2 de outubro de 1996 pola que se modifica a do 12 de novembro de 1986, que crea a comisión asesora en materia de saúde mental.
CONSELLERÍA DE SANIDADE E SERVICIOS SOCIAIS — I. DISPOSICIÓNS XERAIS — 10/10/1996

A comisión asesora en materia de saúde mental creouse por Orde do 12 de novembro de 1986 coa finalidade de asesora-la Consellería de Sanidade e Servicios Sociais en materia de saúde mental, emitir informes e realizar estudios sobre aspectos concretos da atención nesta materia, ben por propia iniciativa ou por solicitude da consellería. Segundo o artigo 3º desta orde correspóndelle ó conselleiro de Sanidade e Servicios Sociais o nomeamento e a remoción dos membros da comisión asesora en materia de saúde mental, entre persoas de recoñecido prestixio no ámbito desta especialidade. Doutro xeito resulta conveniente adapta-la composición desta comisión á nova estructura do Servicio Galego de Saúde, regulada polo Decreto 64/1996, do 15 de febreiro.
En consecuencia, en virtude das facultades que me confire a Lei 4/1983, do 23 de febreiro, reguladora da Xunta de Galicia e do seu presidente, modificada pola Lei 11/1988, do 20 de outubro,
DISPOÑO:
Artigo único.
Modifícanse os artigos 4º e 5º da Orde do 12 de novembro de 1986 pola que se crea a comisión asesora en materia de saúde mental e quedan redactados do seguinte xeito:
«Artigo cuarto.-A comisión asesora da Consellería de Sanidade e Servicios Sociais en materia de
saúde mental estará formada polo seguintes membros:
Tiburcio Angosto Saura.
Adolfo Bobadilla Pardos.
Mª Dolores Domínguez Santos.
Miguel Anxo García González.
Emilio González Fernández.
José Manuel Lado Romero.
Mª Sol López Ares.
Fernando Márquez Gallego.
Federico Menéndez Osorio.
Arturo Rey Rodríguez.
Antonio Rodríguez López.
Purificación Sevilla Formariz.
Alejandro Torres Carbajo.
Ignacio Tortajada Bonaselt.
Francisco Vidal Pardo.
Manuel Aguilar López, director xeral de Servicios Sociais.
Manuel Araújo Gallego, comisionado do Plan Autonómico sobre Drogodependencias.
Mª José Rubio Vidal, subdirectora xeral do Programa de Atención Sociosanitaria.
Mario Páramo Fernández, xefe do Servicio de Saúde Mental, Docencia e Investigación en Atención Especializada.
Artigo quinto.-A comisión asesora da Consellería de Sanidade e Servicios Sociais en materia de saúde mental estará presidida polo director xeral de Atención Especializada, e actuará como secretario un funcionario da dita dirección xeral».
Disposición derradeira
Facúltase o director xeral de Atención Especializada para adopta-las medidas adecuadas en relación coa execución e desenvolvemento da presente orde.
Santiago de Compostela, 2 de outubro de 1996.
José Mª. Hernández Cochón
Conselleiro de Sanidade e Servicios Sociais
7221
CORRECCIÓN de erros.-Decreto 288/1996, do 12 de xullo, sobre competencias e procedemento para a autorización de aperturas de oficinas de farmacia.
CONSELLERÍA DE SANIDADE E SERVICIOS SOCIAIS — I. DISPOSICIÓNS XERAIS — 10/10/1996

Advertido erro no devandito decreto, publicado no DOG nº 144, do 23 de xullo de 1996, cómpre face-la seguinte corrección:
Na páxina 7.106, Disposición adicional quinta, onde di: «expedientes a que se refire o artigo 1º deste decreto»; debe decir: «expedientes a que se refire o número 1 do artigo 2º deste decreto».
7325
ORDE do 26 de setembro de 1996 pola que se modifican e amplían datos reflectidos na do 26 de xullo de 1994 pola que se declaran os ficheiros con datos de carácter persoal da Consellería de Industria e Comercio.
CONSELLERÍA DE INDUSTRIA E COMERCIO — I. DISPOSICIÓNS XERAIS — 10/10/1996

A orde desta Consellería de Industria e Comercio do 26 de xullo de 1994 (Diario Oficial de Galicia nº 146, do 30) declaraba os ficheiros automatizados con datos de carácter persoal xestionados por este departamento co obxecto de lle dar cumprimento ó establecido no número 2 da disposición adicional segunda da Lei orgánica 5/1992, do 29 de outubro, de regulación do tratamento automatizado dos datos de carácter persoal (LORTAD). Ó mesmo tempo procedeuse á inscrición no rexistro xeral de Protección de Datos dos devanditos ficheiros.
Unha vez inscrito, procede adecua-la información contida na referida disposición de carácter xeral coa reflectida rexistralmente, e co fin de eliminar discrepancias entre elas e asegurar ós administrados o exercicio dos seus lexítimos dereitos,
DISPOÑO:
Primeiro.-No apartado 1 do anexo da Orde do 26 de xullo de 1994, engádese un terceiro parágrafo, que di:
«Prevense cesións de datos de carácter persoal resultantes de comunicacións, consultas ou transferencias á consellería competente en materia de función pública».
Segundo.-No número 3 do anexo da devandita Orde do 26 de xullo de 1994 introdúcense as seguintes modificacións:
a) O segundo parágrafo do citado número queda redactado como segue:
«A responsabilidade sobre este rexistro automatizado correspóndelle á Dirección Xeral de Industria da Consellería de Industria e Comercio, sen prexuízo da responsabilidade directa que na xestión e custodia lle compete á xefatura do Servicio de Xestión Industrial, ante quen se poderán exerce-los dereitos de acceso, rectificación e cancelación».
b) Engádese un terceiro parágrafo que di:
«A cesión de datos axustarase ós supostos previstos nas disposicións legais e reglamentarias en vigor».
Terceiro.-O derradeiro parágarafo do número 4 do anexo da mencionada Orde do 26 de xullo de 1994 queda redactado como segue:
«A responsabilidade sobre este rexistro automatizado correspóndelle á Dirección Xeral de Industria da Consellería de Industria e Comercio, sen prexuízo da responsabilidade directa que na xestión e custodia lle compete á xefatura do Servicio de
cerse os dereitos de acceso, rectificación e cancelación».
Santiago de Compostela, 26 de setembro de 1996.
Antonio Couceiro Méndez
Conselleiro de Industria e Comercio
7321
RESOLUCIÓN do 6 de setembro de 1996 de adxudicación de dúas bolsas para a formación de expertos en sistemas de indicadores estatísticos.
INSTITUTO GALEGO DE ESTATÍSTICA — III. OUTRAS DISPOSICIÓNS — 07/10/1996

O director do Instituto Galego de Estatística, ó abeiro do disposto na base sexta da Resolución do 27 de xuño de 1996 pola que se anuncia a convocatoria pública de dúas bolsas para a formación de expertos en sistemas de indicadores estatístico, vista a proposta de adxudicación que formula a comisión de valoración,
RESOLVE:
Primeiro.-Concederlle-las dúas bolsas ás aspirantes que se relacionan na orde que segue:
-Solmary Silveira Calviño.
-Mª Graciela Estévez Pérez.
e designar como suplentes ós aspirantes que se relacionan na orde que segue:
-Carmen Vilanova Fernández.
-Javier Roca Pardiñas.
-Nuria Aguilar Vázquez.
-Ana Pérez González.
Segundo.-De acordo co artigo 109 da Lei 30/1992, do 26 de novembro, de réxime xurídico das administracións públicas e do procedemento administrativo común, a presente resolución de adxudicación pon fin á vía administrativa e contra ela cabe interpoñer recurso contencioso-administrativo perante o Tribunal Superior de Xustiza de Galicia, no prazo de dous meses contados a partir da data de notificación efectiva ós interesados.
Santiago de Compostela, 6 de setembro de 1996.
J.A. Campo Andión
Diorector do Instituto Galego de Estatística
7179
RESOLUCIÓN do 18 de setembro de 1996, da Secretaría Xeral da Consellería de Política Territorial, Obras Públicas e Vivenda, pola que se emprazan as partes interesadas no recurso contencioso-administrativo 5149/1996, interposto por Ramón Lago Rodríguez.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 10/10/1996

Para os efectos de dar cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia, en relación co recurso contencioso-administrativo número 5149/1996 interposto por Ramón Lago Rodríguez, contra certificación de acto presunto da Consellería de Política Territorial, Obras Públicas e Vivenda, do 12-3-1996, recaída no recurso ordinario U-211/1995, interposto contra resolución da CPU de Pontevedra, Expte. 13/1994, esta consellería resolveu ordena-la remisión do expediente administrativo ó dito tribunal.
O que se notifica para xeral coñecemento de tódalas personas interesadas no procedemento e son emprazadas para que poidan comparecer nos autos na Sala do Contencioso-Administrativo do Tribunal Superior de Xustiza de Galicia no prazo de nove días, segundo dispón o artigo 64 da Lei da xurisdicción contencioso-administrativa, reformada pola Lei 10/1992, do 30 de abril.
Santiago de Compostela, 18 de setembro de 1996.
José Antonio Fernández Vázquez
Secretario xeral da Consellería de Política Territorial, Obras Pública e Vivenda
7285
RESOLUCIÓN do 25 de setembro de 1996, da Secretaría Xeral da Consellería de Sanidade e Servicios Sociais, pola que se emprazan as partes interesadas no recurso contencioso-administrativo 2/5618/1996, interposto polo Colexio Oficial de Farmacéuticos da Coruña contra o Decreto 253/1996, do 20 de xuño, polo que se determinan os horarios mínimos de apertura así como os criterios que deban rexer para o establecemento de quendas de urxencias e vacacións das oficinas de farmacia (DOG número 123, do 24 de xuño de 1996).
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 10/10/1996

Foille notificada á Consellería de Sanidade e Servicios Sociais a providencia da Sala do Contencioso-Administrativo do Tribunal Superior de Xustiza de Galicia pola que se reclama o expediente relativo o recurso nº 2/5618/1996, interposto polo Colexio Oficial de Farmacéuticos da Coruña contra o Decreto 253/1996, do 20 de xuño, polo que se determinan os horarios mínimos de apertura así como os criterios que deben rexer para o establecemento de quendas de urxencia e vacacións das oficinas de farmacia (DOG nº 123 do 24 de xuño de 1996).
En consecuencia, esta secretaría xeral acorda, de conformidade co disposto no artigo 64 da Lei reguladora da xurisdicción contencioso-administrativa, a remisión do citado expediente administrativo.
O que se notifica para xeral coñecemento de tódalas persoas interesadas no procedemento, que son emprazadas para que poidan comparecer como parte nos autos na sección segunda da referida sala no prazo de nove días.
Santiago de Compostela, 25 de setembro de 1996.
Manuel Antonio Silva Romero
Secretario xeral da Consellería de Sanidade e Servicios Sociais
6080
ORDE do 15 de xuño de 1996 pola que se declara de interese galego e se ordena a inscrición no Rexistro de Fundacións de Interese Galego da Fundación Quinesia.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 07/10/1996

Con data 27 de abril de 1996 foi publicada no Diario Oficial de Galicia a orde da Consellería da Presidencia e Administración Pública, do 23 de abril de 1996, pola que se clasifica como benéfico-asistencial a Fundación Quinesia, adscribíndoa á Consellería de Sanidade e Servicios Sociais, que exercerá plenamente o protectorado sobre ela.
Esta fundación, de acordo co establecido no artigo 6 dos seus estatutos, ten como obxecto:
a) A formación dos profesionais do ámbito das necesidades especiais.
b) Promocionar estudios e investigacións sobre recursos, modelos, normativa legal etc. para a integración das persoas con necesidades especiais.
c) Editar e difundir publicacións relacionadas co ámbito das deficiencias: revista Quinesia, boletín informativo Quinesia e calquera outra que analice a problemática das necesidades especiais.
d) Asesorar persoas, entidades e institucións sobre temas referidos ás necesidades especiais.
e) Servir como centro de documentación e biblioteca para uso de tódalas persoas interesadas no tema de discapacidades.
Por todo isto, en virtude das competencias que me confire o artigo 34 da Lei 1/1983, do 22 de febreiro, reguladora da Xunta de Galicia e do seu presidente, e seguindo o establecido no artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e 32.3º a) do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego,
DISPOÑO:
Primeiro.-Declarar de interese galego a Fundación Quinesia, ó cumpri-los seus estatutos as prescricións que, para tal efecto, sinala a vixente lexislación en materia de Fundacións de interese galego.
Segundo.-Ordena-la inscrición da Fundación Quinesia no Rexistro de Fundacións de Interese Galego, sección da Consellería de Sanidade e Servicios Sociais, para os efectos constitutivos que sinala o artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-A dita fundación queda sometida ó disposto no resto da normativa de xeral aplicación, en especial, á obriga de darlles publicidade suficiente ás súas actividades e á ausencia de ánimo de lucro na prestación dos seus servicios, quedando obrigada a lle render contas anualmente ó protectorado e a xustificar, a través dunha memoria anual, o cumprimento das cargas fundacionais, así como a presenta-lo proxecto de orzamento ó protectorado con anterioridade ó inicio do exercicio económico para o que se formula, e debendo solicita-las preceptivas autorizacións do protectorado cando sexan necesarias.
Santiago de Compostela, 15 de xuño de 1996.
José María Hernández Cochón
Conselleiro de Sanidade e Servicios Sociais
9604729
ORDE do 5 de setembro de 1996 pola que se autoriza o cambio de titularidade do centro privado Nebrija, de Vigo (Pontevedrra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/10/1996

Examinado o expediente incoado por José María Bouzo Argibay, en representanción de Colegio Nebrija, S.A. titular do centro privado Nebrija de Vigo, en solicitude de cambio de titularidade do devandito centro.
Resultando que, mediante escritura pública notarial de cesión de titularidade, outorgada ante o notario do ilustre colexio da Coruña José Luis Lorenzo Areán, a entidade mercantil Colegio Nebrija, S.A. cede a súa titularidade, para tódolos efectos, a favor de Colegio San Miguel, S.L. y Otros.
Resultando que o expediente foi tramitado pola Delegación Provincial de Educación e Ordenación Universitaria de Pontevedra, que se uniron a este os documentos esixidos e que a petición foi informada pola Inspección de Educación.
Resultando que o referido centro docente ten a correspondente autorización para impartir ensinanzas.
Vistos o Real decreto 2377/1985, do 18 de decembro (BOE do 27), o Decreto 133/1995, do 10 de maio (DOG do 22), e demais disposicións complementarias.
Considerando que se cumpriron neste expediente tódolos requisitos esixidos pola normativa vixente nesta materia, esta consellería,
DISPÓN:
Autoriza-lo cambio de titularidade do centro privado Nebrija de Vigo a favor de Colegio San Miguel, S.L. y Otros, con tódolos dereitos e obrigas contraídos pola cesionista Colegio Nebrija, S.A., sen prexuízo das responsabilidades que poidesen recaer sobre a anterior titular do centro por actos ou omisións realizados antes do cambio de titularidade que se autoriza.
O cambio de titularidade non afectará o réxime de funcionamento do centro.
Santiago de Compostela, 5 de setembro de 1996.
Celso Currás Fernández
Conselleiro de Educación e Ordenación Universitaria
6985
RESOLUCIÓN do 30 de setembro de 1996 pola que se publica o estado de execución do orzamento da Comunidade Autónoma e as súas modificacións, e a situación da tesourería e movementos por operacións orzamentarias e extraorzamentarias correspondentes ó segundo trimestre de 1996.
CONSELLERÍA DE ECONOMÍA E FACENDA — III. OUTRAS DISPOSICIÓNS — 07/10/1996

De acordo co previsto no artigo 117 da Lei 11/1992, do 7 de outubro, de réxime financeiro e presupostario de Galicia, dáselle publicidade ó estado de execución do orzamento da Comunidade Autónoma e as súas modificacións, e a situación da tesourería e movementos por operacións orzamentarias e extraorzamentarias correspondentes ó segundo trimestre de 1996, que figuran como anexo a esta resolución.
Santiago de Compostela, 30 de setembro de 1996.
José Antonio Orza Fernández
Conselleiro de Economía e Facenda
6901
CORRECCIÓN de erros.-Resolución do 31 de xullo de 1996, da Dirección Xeral de Ensinanzas Profesionais e Formación de Adultos, pola que se autoriza os centros de ensinanzas non universitarias para incorporarse no programa de prestación social substitutoria do servicio militar.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/10/1996

Advertidos erros na citada resolución publicada no DOG nº 165, do 23 de agosto de 1996, cómpre efectua-las seguintes correccións:
-Na páxina 7.927, na parte do anexo correspondente á provincia da Coruña, onde di:
Centro de ensinoConcelloModalidade
C.P. de DicesRoisB
I.E.S.P. Manuel Díaz PardoSadaB
C.P. LavacollaSantiago de CompostelaA
Debe dicir:
Centro de ensinoConcelloModalidade
C.P. de DicesRoisA/B
I.E.S.P. Isaac Díaz PardoSadaB
C.P. LavacollaSantiago de CompostelaA/B
-Así mesmo, debe engadirse:
Centro de ensinoConcelloModalidade
C. Sta. ApoloniaSantiago de CompostelaB
I.B. As FontiñasSantiago de CompostelaA/B
C.P. A SilvaSantiago de CompostelaA
-E suprimirse por repetición:
Centro de ensinoConcelloModalidade
C.P. LavacollaSantiago de CompostelaB
-Na mesma páxina, na parte correspondente á provincia de Ourense, onde di:
Centro de ensinoConcelloModalidade
C.P. Julio Gurriarán CanalejasBarco de Valdeorras, OA/B
I.F.P. de VerínOurenseB
C.P. Antonio Vázquez VázquezRairiz de VeigaB
Debe dicir:
Centro de ensinoConcelloModalidade
C.P. Julio Gurriarán CanalejasBarco de Valdeorras, OB
I.F.P. de VerínOurenseB
C.P. Antonio Vázquez VázquezRairiz de VeigaA
-Na mesma páxina, na parte correspondente á provincia de Pontevedra, débese engadir:
Centro de ensinoConcelloModalidade
I.F.P. da EstradaEstrada, AB
C.P. nº 1 de TuiTuiB
C.P. de RebordánsTuiB
I.B. Ramón CabanillasCambadosB
-E suprimir por repetición:
Centro de ensinoConcelloModalidade
C.P. de Vilaverde-MourentePontevedraB
6880
RESOLUCIÓN do 3 de setembro de l996, da Dirección Xeral de Patrimonio Cultural, pola que se incoa expediente para a declaración de ben de interese cultural, con categoría de lugar de interese etnográfico da festa do Corpus Christi de Ponteareas (provincia de Pontevedra).
CONSELLERÍA DE CULTURA E COMUNICACIÓN SOCIAL — III. OUTRAS DISPOSICIÓNS — 04/10/1996

Vista a solicitude realizada polo Concello de Ponteareas, en favor da declaración de ben de interese cultural,da festa do Corpus Christi.
Vistos os informes dos servicios técnicos desta dirección xeral, así como dos órganos consultivos, sendo uns e outros, favorables a incoación de expediente para a declaración de ben de interese cultural, con categoría de lugar de interese etnográfico, en favor do Corpus Christi de Ponteareas, festa tradicional que ten un grande valor histórico, artístico e etnográfico vinculado á elaboración das efímeras alfombras florais, cunhas raíces que se perden no pasado e que representa unha das tradicións máis sólidas vinculadas ó pobo de Ponteareas.
De acordo cos artigos 8 e 9 da Lei 8/1995, do 30 de outubro, do patrimonio cultural de Galicia, esta dirección xeral,
RESOLVE:
Primeiro.-Incoar expediente de declaración de ben de interese cultural, con categoría de lugar de interese etnográfico a festa do Corpus Christi de Ponteareas, provincia de Pontevedra.
Segundo.-Segui-la tramitación do expediente segundo as disposicións vixentes.
Terceiro.-De acordo co artigo 10 da Lei 8/1995, do 30 de outubro, do patrimonio cultural de Galicia, comunicaráselle ó Concello de Ponteareas, abríndose un periodo de información pública polo prazo dun mes, contado a partir do día seguinte a súa publicación no DOG.
Cuarto.-Así mesmo comunicaráselle ó Rexitro de Bens de Interese Cultural do Ministerio de Educación e Cultura, e ó Registro de Bens de Interese Cultural de Galicia.
Quinto.-Que a presente resolución sexa publicada no Diario Oficial de Galicia e no Boletín Oficial del Estado.
Santiago de Compostela, 3 de setembro de 1996.
Ángel Sicart Giménez
Director xeral de Patrimonio Cultural
4757
ORDE do 6 de setembro de 1996 pola que se autoriza o cambio de titularidade e denominación do centro privado de formación profesional Vivas, de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/10/1996

Examinado o expediente incoado por María de los Remedios Vivas de la Funte, titular do centro privado de formación profesional Vivas de Vigo, Pontevedra, en solicitude de cambio de titularidade e denominación do dito centro.
Resultando que mediante escritura pública notarial de cesión de titularidade, outorgada ante notario do Ilustre Colexio da Coruña Gerardo García-Boente Sánchez, María de los Remedios Vivas de la Funte cede a súa titularidade, para tódolos efectos, a favor de Juan Sánchez Vivas e Teresita del Niño Jesús Clementina Sánchez Vivas.
Resultando que a Inspección Educativa informou favorablemente o cambio solicitado, sendo tamén favorable a proposta da delegación provincial.
Vistos o Real decreto 401/1979, do 13 de febreiro, o Decreto 133/1995, do 10 de maio (DOG do 22), e a Orde do 20 setembro de 1995 (DOG do 15
de decembro), e demais disposicións complementarias.
Considerando que se cumpriron neste expediente tódolos requisitos esixidos pola normativa vixente nesta materia, esta consellería,
DISPÓN:
Primeiro.-Autoriza-lo cambio de titularidade do centro privado de formación profesional Vivas de Vigo, Pontevedra, que no sucesivo será ostentado por Juan Sánchez Vivas e Teresita del Niño Jesús Clementina Sánchez Vivas, con tódolos dereitos e obrigas contraídas por la cesionaria María de los Remedios Vivas de la Funte, sen prexuízo das responsabilidades que puidesen recaer sobre a anterior titular do centro por actos ou omisións realizados antes do cambio de titularidade que se autoriza.
Segundo.-Autoriza-lo cambio de denominación do centro Vivas, pola de Vivas, S.L., que ostentará no sucesivo.
Terceiro.-O cambio de titularidade e denominación non afectará ó réxime de funcionamento do centro.
Santiago de Compostela, 6 de setembro de 1996.
Celso Currás Fernández
Conselleiro de Educación e Ordenación Universitaria,
9606841
CORRECCIÓN de erros.-Orde do 4 de xuño de 1996 pola que se fai pública a lista de aprobados no curso de especialización de educación física para mestres convocado por Orde do 20 de maio de 1995 (DOG do 12 de xuño).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/10/1996

Advertidos erros na devandita orde, publicada no DOG nº 136, do 11 de xullo de 1996, é necesario efectua-las seguintes correccións:
-Na páxina 6.791, na lista de aprobados no curso de especialización en educación física, onde di: «Álvarez González, Gil 34.886.408D», debe dicir: «Álvarez González, Gil 34.886.408P».
-E, na páxina 6.792, onde di: «Lorenzo Vila, Alfonso 36.034.219N», debe dicir: «Lorenzo Vila, Alfonso 36.034.319N».
9606840
ORDE do 2 de agosto de 1996 pola que se crea o centro privado de formación profesional específica denominado POVISA Formación Profesional en Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/10/1996

Examinado o expediente presentado por Fermín Piay Rodríguez, director xeral do Policlínico Vigo, S.A. (Povisa) de Vigo, polo que solicita a creación dun centro de formación profesional específica para impartir ciclos formativos da familia sanitaria.
Vistos a Lei orgánica 1/1990, do 3 de outubro, de ordenación xeral do sistema educativo; Real decreto 1004/1991 (BOE do 26), polo que se establecen os requisitos mínimos dos centros que impartan ensinanzas de réxime xeral non universitarias; Real decreto 546/1995, do 7 de abril (BOE do 5 de xuño), polo que se establece o título de técnico en coidados auxiliares de enfermería; Real decreto 538/1995, do 7 de abril (BOE do 3 de xuño), polo que se establece o título de técnico superior en anatomía patolóxica e citoloxía; Decreto 133/1995, do 10 de maio (DOG do 22) sobre autorización de centros privados e a Orde do 20 de setembro de 1995 (DOG do 15 de decembro), que desenvolve o dito decreto.
Tendo en conta o informe favorable da Dirección Xeral de Ensinanzas Profesionais e Formación de Adultos e por proposta da Dirección Xeral de Ordenación Educativa e Centros. Esta consellería,
DISPÓN:
Autoriza-lo centro de formación profesional específica denominado Povisa formación profesional segundo os datos que no anexo se especifican.
Santiago de Compostela, 2 de agosto de 1996.
Celso Currás Fernández
Conselleiro de Educación e Ordenación Universitaria
ANEXO
Provincia: Pontevedra.
Concello: Vigo.
Localidade: Vigo.
Domicilio: Rúa Salamanca, 5.
Titular: Policlínico Vigo, S.A (POVISA).
Unidades: 4 unidades de formación profesional específica.
6873
ORDE do 2 de setembro de 1996 pola que se autoriza o cesamento de actividades, no nivel de primaria/EXB, do centro privado Vigo, de Vigo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/10/1996

Examinado o expediente incoado pola titularidade do centro privado Vigo de Vigo en solicitude de cesamento de actividades, para o nivel de primaria/EXB, no dito centro.
Resultando que o antedito centro privado obtivo, por Orde do 10 de outubro de 1974, a autorización
condicionada para oito unidades de educación xeral básica.
Visto o Decreto 133/1995, do 10 de maio, que regula as autorizacións de cesamento de actividades (DOG do 22) e demais disposicións complementarias.
Considerando que os alumnos do centro non van atopar problemas de escolarización, polo que a continuidade da ensinanza non se prexudica. Esta consellería,
DISPÓN:
Autorizar, de acordo cos informes emitidos, o cesamento de actividades, no nivel de primaria/EXB, do centro privado que se relaciona no anexo da presente orde, quedando nulas e sen ningún efecto as disposicións que autorizan o funcionamento legal do devandito centro.
Santiago de Compostela, 2 de setembro de 1996.
Celso Currás Fernández
Conselleiro de Educación e Ordenación Universitaria
ANEXO
PROVINCIA DE PONTEVEDRA
Concello: Vigo.
Localidade: Vigo.
Enderezo: Travesía de Vigo, 6 e 15.
Denominación: Vigo.
Titular: Sociedad Mercantil Colegio Vigo, S.A.
Autorización do cesamento de actividades, no nivel de primaria/EXB, do centro.
6900
DECRETO 412/1996, do 21 de novembro, polo que se dispón que cese Jaime Cabeza Gras, como delegado territorial da Consellería de Economía e Facenda na Coruña.
CONSELLERÍA DE ECONOMÍA E FACENDA — II. AUTORIDADES E PERSOAL — 26/11/1996

En virtude do establecido nos artigos 4.13º e 34.2º da Lei 1/1983, do 22 de febreiro, da Xunta e do seu presidente, por proposta do conselleiro de Economía e Facenda, logo de deliberación do Consello da Xunta de Galicia na súa reunión do día vinteún de novembro de mil novecentos noventa e seis,
DISPOÑO:
Que cese, por petición propia, na súa condición de delegado territorial da Consellería de Economía e Facenda na Coruña, Jaime Cabeza Gras, agradecéndolle os servicios prestados.
Disposición derradeira
O presente decreto entrará en vigor o mesmo día da súa publicación no Diario Oficial de Galicia.
Santiago de Compostela, vinteún de novembro de mil novecentos noventa e seis.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
8438
ORDE do 12 de novembro de 1996 pola que se nomean vocais do Consello de Dirección do Instituto Lácteo e Gandeiro de Galicia.
CONSELLERÍA DE AGRICULTURA, GANDERÍA E MONTES — II. AUTORIDADES E PERSOAL — 26/11/1996

No artigo 4 da Lei 7/1994, do 29 de decembro, disponse que do Consello de Dirección do Instituto Lácteo e Gandeiro (Ilgga) formarán parte cinco vocais, correspondéndolle o seu nomeamento ó conselleiro de Agricultura, Gandería e Montes.
Pola súa vez, no artigo 9 do Decreto 128/1996, do 14 de marzo, que desenvolve a antedita Lei de creación do Ilgga, disponse que, amais do director do instituto, haberá outros cinco vocais, un deles en representación da Consellería de Economía e Facenda, e os outros catro da Consellería de Agricultura, Gandería e Montes. O primeiro destes por proposta do conselleiro de Economía e Facenda e
os catro restantes de entre persoas de recoñecido prestixio no sector lácteo e gandeiro e altos cargos ou funcionarios da Administración autonómica.
Xa que logo, despois de realiza-los trámites oportunos, cómpre efectua-los devanditos nomeamentos para a constitución do Consello de Dirección do Instituto Lácteo e Gandeiro e, en consecuencia,
ORDENO:
Artigo único.
Noméanse cinco vocais do Consello de Dirección do Instituto Lácteo e Gandeiro de Galicia, segundo o que a seguir se especifica:
a) En representación da Consellería de Economía e Facenda:
O subdirector xeral do Patrimonio, José Luís Veiga Castiblánquez.
b) En representación da Consellería de Agricultura, Gandería e Montes:
O delegado provincial de Lugo, José Ramón Molinero Senovilla.
O subdirector xeral de Modernización de Explotacións do Instituto Lácteo e Gandeiro de Galicia, José Luís Díez Díez.
O subdirector xeral de Sanidade Animal e Vexetal, José Mª Salgado López.
A subdirectora xeral de Persoal e Coordinación Administrativa, Mª Lourdes Batán Aira.
Santiago de Compostela, 12 de novembro de 1996.
Tomás Pérez Vidal
Conselleiro de Agricultura, Gandería e Montes
8612
ORDE do 28 de outubro de 1996 pola que se aproban determinados proxectos editoriais para a educación infantil e se autoriza o uso de libros de textos e dos correspondentes materiais curriculares en centros docentes públicos e privados da Comunidade Autónoma.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 29/11/1996

O Decreto 89/1993, do 19 de abril, regulou a autorización de libros de texto e doutros materiais curriculares para as ensinanzas de réxime xeral, así como o seu uso nos centros docentes.
O devandito decreto estableceu como elemento fundamental do proceso de autorización a presentación do proxecto editorial e definiu as condicións que este ten de reunir para a súa aprobación.
A Orde do 15 de novembro de 1994 desenvolve o devandito decreto, concretando a documentación que debe acompaña-la solicitude de autorización e precisando os termos nos que os libros de texto e os materiais curriculares, sempre que se axusten ó proxecto editorial aprobado, farán consta-la autorización.
En virtude das mencionadas normas,
DISPOÑO:
Artigo 1º
Quedan autorizados os proxectos editoriais supervisados que se mencionan no anexo da presente orde, así como o uso, nos centros docentes públicos e privados da comunidade autónoma, dos libros de texto e dos correspondentes materiais curriculares nos que se concretan os devanditos proxectos.
Artigo 2º
Os libros de texto e materiais curriculares resultantes do proxecto editorial mencionado farán consta-la autorización nos termos establecidos na dita Orde do 15 de novembro de 1994.
A presente orde entrará en vigor a partir do día seguinte ó da súa publicación.
Santiago de Compostela, 28 de outubro de 1996.
Celso Currás Fernández
Conselleiro de Educación e Ordenación Universitaria
ANEXO
Relación dos proxectos editoriais supervisados
Editorial
Proxecto
Obradoiro-Santillana, S.A.
-Proxecto editorial «Educación infantil-3 anos» para o segundo ciclo de educación infantil.-Proxecto editorial «Educación infantil-4 anos» para o segundo ciclo de educación infantil.-Proxecto editorial «Educación infantil-5 anos» para o segundo ciclo de educación infantil.
Rodeira-Grupo Edebé
-Proxecto editorial «Amorodo-Limón-Piña» para o segundo ciclo de educación infantil.
8644
CORRECCIÓN de erros.-Orde do 9 de setembro de 1996 pola que se autoriza definitivamente a apertura e funcionamento de centro privado de educación secundaria.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 29/11/1996

Advertido erro na devandita orde, publicada no DOG nº 194 do xoves 3 de outubro de 1996, cómpre face-la seguinte corrección:
Na páxina 8.840, no anexo, onde di:
«Composición resultante:
a) Centro de educación infantil: 4 unidades».
Debe dicir:
«Composición resultante:
a) Centro de educación infantil: 6 unidades».
8641
RESOLUCIÓN do 13 de novembro de 1996, da Secretaría Xeral da Consellería de Política Territorial, Obras Públicas e Vivenda, pola que se emprazan as partes interesadas no recurso contencioso-administrativo 02-5578/96, interposto por Gasóleos Tea, S.L.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 29/11/1996

Para os efectos de lle dar cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia, en relación co recurso contencioso-administrativo número 02-5578/96 interposto por Gasóleos Tea, S.L., contra desestimación presunta por silencio da Consellería de Política Territorial, Obras Públicas e Vivenda do recurso ordinario contra resolución da CPU de Pontevedra do 11-5-1996, sobre aprobación definitiva do proxecto de revisión e adaptación das normas subsidiarias de Ponteareas, esta consellería resolveu ordena-la remisión do expediente administrativo ó dito tribunal.
O que se notifica para xeral coñecemento de tódalas persoas interesadas no procedemento, que son emprazadas para que poidan comparecer nos autos na Sala do Contencioso-Administrativo do Tribunal Superior de Xustiza de Galicia no prazo de nove días, segundo dispón o artigo 64 da Lei de xurisdicción contencioso-administrativa, reformada pola Lei 10/1992, do 30 de abril.
Santiago de Compostela, 13 de novembro de 1996.
José Antonio Fernández Vázquez
Secretario xeral da Consellería de Política Territorial, Obras Públicas e Vivenda
8649
ORDE do 28 de outubro de 1996 pola que se aproban determinados proxectos editoriais para o bacharelato e se autoriza o uso de libros de textos e dos correspondentes materiais curriculares en centros docentes públicos e privados da Comunidade Autónoma.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 29/11/1996

O Decreto 89/1993, do 19 de abril, regulou a autorización de libros de texto e doutros materiais curriculares para as ensinanzas de réxime xeral, así como o seu uso nos centros docentes.
O devandito decreto estableceu como elemento fundamental do proceso de autorización a presentación do proxecto editorial e definiu as condicións que este ten de reunir para a súa aprobación.
A Orde do 15 de novembro de 1994 desenvolve o devandito decreto, concretando a documentación que debe acompaña-la solicitude de autorización e precisando os termos nos que os libros de texto e os materiais curriculares, sempre que se axusten ó proxecto editorial aprobado, farán consta-la autorización.
En virtude das mencionadas normas,
DISPOÑO:
Artigo 1º
Quedan autorizados os proxectos editoriais supervisados que se mencionan no anexo da presente orde, así como o uso, nos centros docentes públicos e privados da comunidade autónoma, dos libros de texto e dos correspondentes materiais curriculares nos que se concretan os devanditos proxectos.
Artigo 2º
Os libros de texto e materiais curriculares resultantes do proxecto editorial mencionado farán consta-la autorización nos termos establecidos na dita Orde do 15 de novembro de 1994.
A presente orde entrará en vigor a partir do día seguinte ó da súa publicación.
Santiago de Compostela, 28 de outubro de 1996.
Celso Currás Fernández
Conselleiro de Educación e Ordenación Universitaria
ANEXO
Relación dos proxectos editoriais supervisados
Editorial
Proxecto
Alhambra Longman
-Proxecto editorial «Look Ahead 3 & 4» da materia lingua estranxeira: inglés para o 1º e 2º cursos de bacharelato.
Burlington Books
-Proxecto editorial «Themes for Bachillerato» da materia lingua estranxeira: inglés para o 1º e 2º cursos de bacharelato.
Donostiarra
-Proxecto editorial «Debuxo técnico» da materia debuxo técnico para o 2º curso de bacharelato.
McGraw-Hill/Interamericana de España
-Proxecto editorial «Economía» da materia economía para o 1º curso de bacharelato.-Proxecto editorial «Educación Física» da materia educación física para o 1º curso de bacharelato.-Proxecto editorial «Latín» da materia latín para o 1º curso de bacharelato.
Oxford University Press
-Proxecto editorial «New Headway English Course Intermediate» da materia de lingua estranxeira: inglés para o 1º curso de bacharelato.
Edicións Xerais de Galicia, S.A.
-Proxecto editorial «Ética e filosofía do dereito» da materia ética e filosofía do dereito para o 1º curso de bacharelato.
8642
ORDE do 28 de outubro de 1996 pola que se aproban determinados proxectos editoriais para a educación primaria e se autoriza o uso de libros de textos e dos correspondentes materiais curriculares en centros docentes públicos e privados da Comunidade Autónoma.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 29/11/1996

O Decreto 89/1993, do 19 de abril, regulou a autorización de libros de texto e doutros materiais curriculares para as ensinanzas de réxime xeral, así como o seu uso nos centros docentes.
O devandito decreto estableceu como elemento fundamental do proceso de autorización a presentación do proxecto editorial e definiu as condicións que este ten de reunir para a súa aprobación.
A Orde do 15 de novembro de 1994 desenvolve o devandito decreto, concretando a documentación que debe acompaña-la solicitude de autorización e precisando os termos nos que os libros de texto e os materiais curriculares, sempre que se axusten ó proxecto editorial aprobado, farán consta-la autorización.
En virtude das mencionadas normas,
DISPOÑO:
Artigo 1º
Quedan autorizados os proxectos editoriais supervisados que se mencionan no anexo da presente orde, así como o uso, nos centros docentes públicos e privados da comunidade autónoma, dos libros de texto e dos correspondentes materiais curriculares nos que se concretan os devanditos proxectos.
Artigo 2º
Os libros de texto e materiais curriculares resultantes do proxecto editorial mencionado farán consta-la autorización nos termos establecidos na dita Orde do 15 de novembro de 1994.
A presente orde entrará en vigor a partir do día seguinte ó da súa publicación.
Santiago de Compostela, 28 de outubro de 1996.
Celso Currás Fernández
Conselleiro de Educación e Ordenación Universitaria
ANEXO
Relación dos proxectos editoriais supervisados
Editorial
Proxecto
Grupo Anaya
-Proxecto editorial «Matemáticas» da área de matemáticas para o 1º ciclo, 1º e 2º cursos de educación primaria.-Proxecto editorial «Lingua Galega e Literatura» da área de lingua e literatura galega para o 1º ciclo, 1º e 2º cursos de educación primaria.-Proxecto editorial «Coñecemento do Medio Natural, Social e Cultural» da área de coñecemento do medio natural, social e cultural para o 1º ciclo, 1º e 2º cursos de educación primaria.
Oxford University Press
-Proxecto editorial «Top Secret» da área de lingua estranxeira: inglés para o 2º ciclo, 3º e 4º cursos de educación primaria.
Rodeira-Grupo Edebé
-Proxecto editorial da área de lingua e literatura castelá para o 1º ciclo, 1º e 2º cursos de educación primaria.
Editorial
Proxecto
Ediciones S.M.
-Proxecto editorial «Papelo» das áreas de lingua, matemáticas e coñecemento do medio natural, social e cultural para o 1º ciclo, 1º e 2º cursos de educación primaria.-Proxecto editorial «Lingua» da área de lingua e literatura galega para o 1º ciclo, 1º e 2º cursos de educación primaria.-Proxecto editorial «Chiriviscas» das áreas de lingua, matemáticas e coñecemento do medio natural, social e cultural para o 1º ciclo, 1º e 2º cursos de educación primaria.
Luis Vives (Edelvives)
-Proxecto editorial da área de lingua estranxeira: inglés para o 2º ciclo de educación primaria.
8643
ORDE do 27 de novembro de 1996 pola que se determinan os servicios mínimos que hai que manter durante a folga convocada na empresa Raúl, S.A., para os días 29 de novembro, 13, 20 e 27 de decembro.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 29/11/1996

Ante a convocatoria de folga representada polos delegados de persoal da empresa Raúl, S.A. procede que, de conformidade co establecido no artigo 3 do Decreto 155/1988, do 9 de xuño, esta consellería
determine os servicios mínimos que permitan, en sintonía co establecido no artigo 28.2º da nosa Constitución, compaxina-lo exercicio do lexítimo dereito á folga dos traballadores co mantemento dos servicios esenciais á comunidade.
Na súa virtude, e de conformidade co establecido no Decreto 61/1985, do 18 de abril e do Decreto 155/1988, do 9 de xuño,
DISPOÑO:
Os servicios mínimos que deberán manterse durante a folga convocada na empresa Raúl, S.A. serán os seguintes:
A) Servicios concesionais (concesións V-2310; XG-215):
-O Porriño-Vigo, pola N-120:
Saída do Porriño: 6.30, 8.30, 18.30 e 20.30 horas.
Saída de Vigo: 7.30, 18.30 e 20.30 horas.
-Rebordechán-Vigo, por Maceira-Mondariz-Ponteareas e N-120:
Saída de Rebordechán ás 6.35 horas.
Saída de Vigo ás 18 horas.
-Maceira-Vigo polo Covelo-Mondariz-Ponteareas e N-120:
Saída de Maceiras ás 5.30 horas.
Saída de Vigo ás 19.30 horas.
-Mondariz-Vigo, por Ponteareas e N-120:
Saída de Mondariz ás 10 horas.
Saída de Vigo ás 19.30 horas.
-Mondariz-Pontevedra, por Ponteareas-O Porriño e N-550:
Saída de Mondariz ás 8 horas.
-Mondariz-Vigo, por Guillade-Salvaterra de Miño e N-120:
Saída de Mondariz ás 7 horas.
-Caldelas de Tui-Vigo, por Entienza-Salceda-O Porriño e N-120:
Saída de Caldelas de Tui ás 8 horas.
Saída de Vigo ás 19.30 horas.
-Salvaterra de Miño-Ponteareas-Vigo, por Ponteareas e N-120:
Saída de Salvaterra de Miño ás 6 horas.
Saída de Vigo ás 19.30 horas.
-Mos-Vigo, polo Porriño e N-120:
Saída de Mos ás 6.45 horas.
Saída de Vigo ás 19 horas.
-A Cañiza-Vigo, por Lamosa-Paraños-Ponteareas e N-120:
Saída da Cañiza ás 7.30 horas.
Saída de Vigo ás 12 horas.
-As Neves-Vigo, por Liñares-Teanes-Salvaterra-O Porriño e N-120:
Saída das Neves ás 7.30 horas.
Saída de Vigo ás 19.30 horas.
B) Servicios regulares de uso especial para transporte de obreiros: tódolos servicios nas expedicións anteriores ás 9 horas e despois das 18 horas.
C) Servicios regulares de uso especial para transporte de escolares e de estudiantes.
Deberanse manter tódolos servicios de escolares e estudiantes nas expedicións normalmente establecidas os días 29 de novembro, 13, 20 e 27 de decembro.
Santiago de Compostela, 27 de novembro de 1996.
José Cuíña Crespo
Conselleiro de Política Territorial, Obras Públicas e Vivenda
8524
CORRECCIÓN de erros.-Orde do 17 de outubro de 1996 pola que se convocan 20 bolsas de promoción exterior do Instituto Galego de Promoción Económica (Igape).
CONSELLERÍA DE ECONOMÍA E FACENDA — III. OUTRAS DISPOSICIÓNS — 29/11/1996

Observados erros na devandita orde, publicada no DOG nº 219 do 8 de novembro de 1996, cómpre efectua-las seguintes correccións:
-Na páxina 10.019, párrafo 6º, onde di: «...entre as súas funcións coas de impulsa-la a atracción de investimentos...», debe dicir: «...entre as súas funcións coas de impulsa-la atracción de investimentos...».
-Na páxina 10.020, apartado 2.b), onde di: «...Ferrol: Penínsuda de...», debe dicir: «...Ferrol: Península de...».
-Na páxina 10.021, apartado 6, onde di: «...o bolseiro dependerá en todo momento do Igape, e estará sometido ás instruccións... coa institución ou empresa que acolla», debe dicir: «...o bolseiro dependerá en todo momento do Igape, e estará sometido ás instruccións... coa institución ou empresa que o acolla».
-Na páxina 10.021, apartado 7.2., onde di: «Preselección segundo expediente de méritos», debe dicir: «Preselección segundo expediente e méritos».
-Na páxina 10.021, apartado 7.2., onde di: «Reducción ó mesmo número de materias
puntuación obtida x 10
------------------
nº de materias», debe dicir:
«Reducción ó mesmo número de materias:
(puntuación obtida x 10) / (nº de materias)».
-Na páxina 10.021, apartado 7.2., onde di: «Grao tese de licenciatura», debe dicir: «Grao ou tese de licenciatura».
96-8613